# Lisa O'Neill

Lisa O'Neill (Ballyhaise, Irlanda, 1982) és una cantant i compositora irlandesa.

## Trajectòria

O'Neill es va traslladar a Dublín als 18 anys per estudiar música al Ballyfermot College. Un cop acabats els estudis va trevallar durant set anys al sector serveis en llocs com Eddie Rocket's i Bewley's de Grafton Street, mentres escrivia cançons. El seu primer àlbum, "Has An Album", es va publicar el 2009. El 2011, David Gray va convidar-la com a telonera en la seva gira pels Estats Units d'Amèrica i Canadà, i formant part de la seva banda de gira durant un temps. Els seus àlbums de 2013 i 2018 van ser nominats per als premis Choice Music de l'RTÉ.
El 2016, O'Neill va fer una aparició a l'àlbum debut del trio Yorkston/Thorne/Khan, "Everything Sacred". El 2017 va aparèixer a la pel·lícula Song of Granite, en la que va cantar la tradicional canço irlandesa "The Galway Shawl".
El 2021, la versió d'O'Neill de la cançó "All The Tired Horses" de Bob Dylan va arribar a un gran públic quan el seu contralto fosc va acompanyar el retorn del personatge de Tommy Shelby a l'episodi final de la sèrie Peaky Blinders.
El desembre de 2023, O'Neill va fer una interpretació del "Fairytale of New York" al costat dels The Pogues i Glen Hansard al funeral de Shane MacGowan celebrat a l'església catòlica de St Mary's of the Rosary a Nenagh, Irlanda. Va interpretar l'enregistrament original fet el 1987 pels difunts Kirsty MacColl i MacGowan.

## Premis i nominacions

* 2019. Guanyadora a la millor cançó de folk original amb "Rock the Machine" (del seu àlbum Heard a Long Gone Song) als RTÉ Radio 1 Folk Awards.
* 2019. Nominació com a Cantant folk de l'any, com a Millor cançó tradicional, com a Millor cançó original i Millor àlbum als premis BBC Radio 2 Folk.

## Discografia

Àlbums d'estudi
* 2009. Has an Album
* 2013. Same Cloth or Not
* 2016. Pothole in the Sky
* 2019. The Wren, the Wren (EP)
* 2018. Heard a Long Gone Song
* 2023. All of This Is Chance

## Referències

* ↑ «Lisa O'Neill» (en anglès). Earth Agency. [Consulta: 23 maig 2024].
* ↑ Meagher, John «Lisa O’Neill: 'Like anyone being creative, there's always some self-doubt'» (en anglès). Irish Independent, 23-02-2019 [Consulta: 23 maig 2024].
* ↑ «Lisa O'Neill» (en anglès). Songwriter Fan Blog. [Consulta: 23 maig 2024].
* ↑ Clayton-Lea, Tony «Lisa O’Neill – Cavan's material girl» (en anglès). The Irish Times, 18-10-2013 [Consulta: 23 maig 2024].
* ↑ «Lisa O’Neill» (en anglès). West Cork Music. [Consulta: 23 maig 2024].
* ↑ «Lisa O'Neill confirmed as support act for David Gray» (en anglès). Hot Press, 31-05-2011 [Consulta: 23 maig 2024].
* ↑ Denselow, Robin «Yorkston/Thorne/Khan: Everything Sacred review – bravely original Indian-folk-jazz fusion» (en anglès). The Guardian, 14-01-2016 [Consulta: 23 maig 2024].
* ↑ Murray, Anna «Recalling Joe Heaney» (en anglès). The Journal of Music, 24-01-2018 [Consulta: 23 maig 2024].
* ↑ «Peaky Blinders & All The Tired Horses» (en anglès). 4 abril 2022. Lisa O'Neill. [Consulta: 23 maig 2024].
* ↑ «'Fairytale of New York' performed at MacGowan's funeral». RTÉ. [Consulta: 23 maig 2024].
* ↑ Barnes, Joe «Shane MacGowan funeral: Johnny Depp and Bob Geldof among star-studded congregation» (en anglès). The Telegraph, 08-12-2023 [Consulta: 23 maig 2024].
* ↑ «The Winners at this year’s RTÉ Radio 1 Folk Awards» (en anglès). KLOF, 25-10-2019 [Consulta: 23 maig 2024].
* ↑ «Lisa O’Neill Receives Four Nominations at BBC Radio 2 Folk Awards» (en anglès). The Journal of Music, 01-08-2019 [Consulta: 23 maig 2024].
* ↑ «Music». Lisa O'Neill. [Consulta: 23 maig 2014].
* ↑ Rogers, Jude «Lisa O'Neill: Heard a Long Gone Song review – raw and unvarnished folk for austere times» (en anglès). The Guardian, 19-10-2018 [Consulta: 23 maig 2024].